AfriForum, AfriForum Jeug en Solidariteit nader hof oor afskaffing van Afrikaans by Kovsies - Solidariteit WêreldSolidariteit Wêreld
Tuis › Kovsies › AfriForum, AfriForum Jeug en Solidariteit nader hof oor afskaffing van Afrikaans by Kovsies
AfriForum, AfriForum Jeug en Solidariteit nader hof oor afskaffing van Afrikaans by Kovsies
Dinsdag | 15 Maart | 2016
AfriForum, AfriForum Jeug en die vakbond Solidariteit het vandag met hul regspan gekonsulteer na aanleiding van die Universiteit van die Vrystaat (UV) se raadsbesluit Vrydag dat slegs Engels vanaf 2017 die onderrig- en administratiewe taal van die universiteit sal wees.
Konsensus is bereik dat die instellings die hof gesamentlik sal nader met ’n dringende aansoek om tussentydse regshulp teen die implementering van die raad se besluit te verkry totdat dit deur die hof onder die loep geneem is.
Reeds voor die besluit het AfriForum en AfriForum Jeug die universiteit met regsskrywes genader om terugvoer te vra oor die feit dat studente wat vir Afrikaanse studie ingeskryf het, tans al ervaar dat klasse net in Engels aangebied word. Die praktyk kom op diskriminasie neer wat studente se taalregte betref.
Die eiebelang van huidige lede van die instellings, van ouers wat kinders het wat voornemende studente aan UV is, asook enige ander studente wat studie in Afrikaans aan die UV wil voortsit, is vir dié instellings uiters belangrik.
Die instellings is van mening dat die verwydering van Afrikaans nie die einde van transformasie beteken nie, maar ‘n voorwaarde vir die begin van transformasie is. Kovsies se radikale transformasie en ontwrigting begin dus nou eers. Sonder Afrikaans gaan die universiteit ook sonder stabiliteit wees en dié drie instellings sal alles moontlik doen om so ʼn situasie te voorkom.
Die hele probleem met die taalbeleid van Kovsies en ander diskriminerende pogings van instellings en die regering is dat dit elke keer eers moet uitloop op hofbeslissing alvorens daar gehoor gegee word. Die feit dat die hof deesdae al hoe meer die finale uitweg is teen hierdie aanslag teen Afrikaans en die Afrikaner in die geheel, is ‘n kommerwekkende aspek wat al hoe feller gaan raak in die toekoms. Afriforum en Solidariteit sal hulle moet staal teen hierdie aanslag en bewus moet wees dat dit nie makliker gaan word nie. Dit was egter verblydend om te sien hoe Maties hulle… Read more »